Vidio di instrukshon pa kita asbèst. pa Boneiru, St. Eustatius i Saba.
Antes tabata usa asbèst den konstrukshon.
Pero awor nos sa ku asbèst ta forma peliger pa nos salú.
o por haña asbèst den por ehèmpel eternit ku ta usa pa dak.
Fibranan lòs di asbèst por kousa kanser di pulmon...
e diferente otro formanan di kanser .
Kitamentu di asbèst no mester ta un trabou difísil.
Pero ta importante sí ku e ta sosodé seif i ku e no ta hasi bo malu.
P'esei a pone algun regla.
Pa kumpli ku e reglanan bo mester sigui e 5 stapnan den e vidio akí.
Stap 1. Plan di trabou
Promé ku bo kuminsá, doño di trabou mester entregá...
un plan di trabou dos siman delantá na Arbeidsinspectie.
Bo ta haña e formulario riba wèpsait di Rijksdienst Caribisch Nederland.
Pa traha e plan di trabou bo ta analisá e situashon, sin mishi ku e asbèst.
Riba e formulario bo ta indiká kuantu asbèst tin...
kon bo ta bai kit'e...
on bo ta bai sòru pa un lugá limpi i seif...
tambe kon bo ta bai paketá e asbèst i deshasí di dje.
Bo por pone potrèt aserka eventualmente.
Stap 2. Preparashon
Sera e lugá i sòru pa pone tur kos kla...
ya bo no ta haña bo ta kore bai kue algu den outo ku bo overall bistí...
ku posibelmente tin fibra di asbèst na dje.
Tapa e flur i otro superfisie ku tapol...
i pone e material pa paketá asbèst kla.
Semper kuminsá bon protehá ku e trabou.
Bisti un overall desechabel...
sera buts i hanskun bon ku teip...
i semper bisti un maskara pa hala rosea.
Esaki ta evitá ku bo ta inhalá e fibranan ku ta zueif rònt den aire.
Tuma medidanan di siguridat si bo mester traha un kaminda haltu.
Sòru pa kaminda bo ta traha ta mas bashí posibel...
ya por eliminá e fibranan fásilmente...
i ku e fibranan no ta resultá den medio ambiente.
Stap 3. Kita
Pa pèrkurá ku ménos fibra posibel ta sali ora bo ta kitando asbèst...
tuma medida manera muha kaminda bo ta bai kita e asbèst.
Esaki sigur ta importante si tin sker.
Purba laga e plachinan di asbèst keda intakto ora di kita nan.
Desmantelá asbèst dor di kita skruf òf bout...
i despues kita e plachinan ku kuidou.
Stap 4. Empaká
Empaká asbèst segun reglanan di e servisio di limpiesa.
Na Boneiru esaki ta Selibon i na St. Eustatius esaki ta EJL Services.
Sòru pa ora ta transportá asbèst esaki no sali.
Limpia bon; ku un duki muhá i mòp.
Dobla e tapol kuidadosamente...
otro sushi tambe bo por dobla hinka den e tapol.
Hinka esakinan den un saku di sushi.
Stap 5. Limpia
Limpia hèrmènt bon i warda nan pa e siguiente trabou di asbèst.
Saka nan atrobe ora bo tin paña di protekshon...
bistí i tambe e maskara pa hala rosea
Te ora tur kos ta limpi i bon empaká, bo ta kita bo paña di protekshon.
Esaki tambe bo ta hinka den e saku di sushi.
Empaká sushi ku fibra riba dje bon...
pa deshasí esaki huntu ku e plachinan di asbèst.
Sòru pa bo laga e lugá di trabou limpi.
Sòru pa bo baña òf spula bo kurpa ku awa promé ku bo drenta bo outo.
Sòru pa e fibranan no drenta bo outo òf kas...
sino bo ta hinka bo mes i otronan den peliger!
Pues...
Pometo kuminsá a entregá un plan di trabou...
na Arbeidsinspectie dos siman delantá.
Sòru pa pone tur kos kla.
Protehá e lugá i bisti material di protekshon adekuá.
Traha kuidadosamente i empaká plachinan di asbèst i sushi...
segun reglanan di e servisio di limpiesa.
Laga tur kos limpi, sòru pa ora abo bandoná e lugá...
eta limpi abo mes tambe ta limpi!
Por último traha un rapòrt...
ku bo doño di trabou mester warda pa dos aña.
Mas informashon bo ta haña riba...